ไฟแนนซ์ทูเดย์
&#8220;สำนึกในความรับผิดรับชอบคือกรอบของความเป็นคน&#8221;
17 ส.ค. 2554

“สำนึกในความรับผิดรับชอบคือกรอบของความเป็นคน”
...เพียงแค่ 14 ก.ค.นี้ วิจิตร สุพินิจ ประธานกรรมการสำนักงานกำกับหลักทรัพย์และตลาดหลัก ทรัพย์ (ก.ล.ต.) จะสิริอายุครบ 70 ปีพอดีเป๊ะ ก็จะพ้นเก้าอี้ประธาน ก.ล.ต. ตามวาระอย่างสมศักดิ์ศรี ซึ่งตามกำหนด นวพร เรืองสกุล อดีตเลขาธิการกองทุนบำเหน็จบำนาญข้าราชการ (กบข.) จะเข้ามารับตำแหน่งแทนในวันที่ 16 ก.ค.นี้แล้ว เดือนเดียวเองงงง 




...แต่ในชีวิตคนเรานี่มักมีเรื่องมีราวที่สร้างกิเลส สร้างมารให้มาผจญอยู่ร่ำไป ขึ้นอยู่กับว่าใครจะสามารถใช้สติปัญญามาดับกิเลสกันได้มากกว่า
...ป๋าวิจิตร สุพินิจ แม้จะเข้ามาสู่วัยชราแต่ไฟยังมี จึงเดินหลงเข้าไปในวังวนของกิเลสตัณหาที่มหามิตร บี เตชะอุบล ทายาทของ เสี่ยไมค์สดาวุธ เตชะอุบล เจ้าของกลุ่มบริษัท คันทรี่กรุ๊ป ที่ยกพลเข้าเทกโอเวอร์ บล.แอ๊ดคินซัน ไปเมื่อไม่นานนี้ กับแมว 9 ชีวิต วีระ มานะคงตรีชีพ อดีตกรรมการผู้จัดการและประธานเจ้าหน้าที่บริหาร บริษัทเงินทุนหลักทรัพย์ ซิทก้า ที่ปัจจุบันผันตัวมารับงานเป็นที่ปรึกษาทั่วไปในการสอดส่ายหาลู่ทางการลงทุน ร่วมกันประเคนให้ ปู่วิจิตร จึงหลงใหลได้ปลื้ม โดยหลงลืมไปซึ่งหน้าที่และความรับผิดชอบในการเป็นประธาน ก.ล.ต.
...มีที่ไหนประธาน ก.ล.ต. เข้ายุ่งพัวพันกับการปั่น เทกโอเวอร์หุ้นชนิดไม่เป็นมิตรของนักลงทุน ที่ใช้นอมินีหรือตัวแทนในการเข้าไล่ช้อนซื้อหุ้นบริษัทที่จดทะเบียนในตลาดหุ้นแบบลับ ลวง พราง ถึง 30% แล้วไปขู่เข็ญผู้ถือหุ้นเดิมที่ทำหน้าที่บริหารจัดการอยู่ ในทำนองว่า “ทีมผมจะเข้ามา คุณต้องไปจากบริษัทนี้ได้แล้ว” ประธาน ก.ล.ต. ทำเยี่ยงนี้เท่ากับกระทำขัด พ.ร.บ.หลักทรัพย์ฯ หลายมาตรา เช่น มาตรา 246 คือ รวบรวมหุ้นโดยไม่แจ้ง โดยเฉพาะการรวบรวมหุ้นจำนวนเกิน 25% โดยไม่ได้แจ้งให้ตลาดหลักทรัพย์และสาธารณชนทราบ และไม่ได้ดำเนินการตั้งโต๊ะรับซื้อหุ้นส่วนที่เหลือจากผู้ถือหุ้นรายย่อย รวมถึงมีการกระจายหุ้นโดยใช้นอมินีถือแทน ถ้าไม่แก้ไขตลาดหุ้นไทยมีแต่พังกับพัง
...เรื่องนี้ไม่ธรรมดาจริงๆ ก.ล.ต.จำต้องตัดสินใจทำอย่างใดอย่างหนึ่ง ขืนปล่อยทิ้งไว้ยุ่งตายห่า ไม่เชื่อลองเข้าไปใน พันทิปดอตคอม ห้องสินธรดูได้เลย เขาถล่มกันเละเมื่อมีการตั้งกระทู้เรื่อง “จรรยาบรรณของประธาน ก.ล.ต.”
เช่น ประธาน ก.ล.ต.ยังทำได้ ผู้บริหารธรรมดาจะเหลืออะไร เฮ้อ ประเทศไทย จาก : คุณฮิมาวาริซซัง